32 ÅXEL ANTHON BJØRNBO. 
enten ind til Land eller drev videre om Kap Farvel og op langs 
Vestkysten, hvor de naaede ind til Godthaab eller de sydligere Kolo- 
nier. Mange af Folkene omkom; men det er muligt, at adskillige af 
dem er naaet ind til Grønlands Østkyst, uden nogensinde at 
være kommet derfra igen. Sikkert er det, at 12 Mand paa 63? n. Br. 
over Isen naaede ind til en Ø paa Østkysten, men vendte tilbage til 
Skibet, da de ikke kunde komme over til det faste Land. Efter Pe- 
der Olsen Walløe var dette de første Evropæere, der betraadte Grøn- 
lands Østkyst, og det var paa en betydelig højere Bredde end den, 
Wallge var naaet til. De fleste af disse forulykkede Hvalfangere var 
danske, mange hollandske og tyske. 
De Anstrængelser, der kort efter fra dansk Side blev udfoldet 
for at naa Østkysten, for at genfinde den i Virkeligheden allerede af 
Hans Egede i 1723 opdagede Østerbygd, som man stadig ventede at 
finde herovre, skyldtes, som vi antydede, Paul Egedes Indflydelse. 
Kommandør for den udsendte Expedition blev Kaptajn-Løjtnant 
Paul de Løvenørn, der som øverstkommanderende for et dertil indkøbt 
Hvalfangerskib og en Jagt i 1786 gjorde et lidet energisk Forsøg paa 
at naa Østkysten, som han fik Øje paa under 65° og 66° п. Br. Der- 
paa tog han tilbage til Danmark med det større Skib og overlod 
Paul Egedes Søn, Premierløjtnant Chr. Thestrup Egede med Jagten 
at søge videre. 
Endnu samme Aar foretog den unge Egede en Række modige, 
men planløse Forsøg under 65° 24' п. Br. og sydligere paa at forcere 
Isen og naa ind til Kysten, som kun et smalt Isbælte skilte ham fra. 
Næste Aar blev der sendt ham en Hukkert til Hjælp, og sammen 
med Løjtnant C. A. Rothe gjorde han sig atter i dette Aar, ligesom 
i det foregaaende forfulgt af Storm og Taage, mange hidsige An- 
strængelser for at naa Kysten — men forgæves. Fra nu af opgav 
man fra dansk Side i over 100 Aar at naa Kysten fra Søsiden; men 
man begyndte iøvrigt at tvivle om, at Osterbygden havde ligget paa 
Østkysten. Eggers søgte i 1792 at bevise, at den laa paa Vestkysten, 
og erhvervede den Pris, som det kgl. Landhusholdningsselskab havde 
udsat for Spørgsmaalets Løsning. 
Ifølge en mundtlig russisk Overlevering skal en russisk Skipper 
Pawkow omtrent Aar 1800 have været inde i en Flod eller et smalt 
Stræde paa Østkysten af Grønland, hvor han blev drevet hen af 
Storm paa en Tur til Spitzbergen. Han trængte 30 Verst frem, kom 
i Land, traf Spor af Mennesker, f. Ex. Rævefælder, hvorpaa han 
atter trængte gennem Isen og naaede sit Maal, Spitzbergen. Da 
her er Tale om høje Bredder, er Beretningen, som de næste Expe- 
ditioner til Østkysten ca. 20 Aar senere viser, i ingen Henseende 
usandsynlig. 
